[{"text_idx": "#000002", "text": "Erbyn heddiw dim ond yn Ucheldiroedd yr Alban y ceir y gath wyllt. Mae\u2019i phryd yn debyg i\u2019r gath frech ddomestig, ond maent yn fwy o faint gyda chynffon a choesau mwy, a phen mwy hefyd. Mae eu cynffonnau llinellog yn ddi-fin a thrwchus. Maent yn cysgodi oddi fewn coed a chreigiau neu ffau wag. Maent wedi\u2019i addasu\u2019n wych i\u2019w cynefin, a\u2019u crafangau miniog, a\u2019u blew dwys a thrwchus. Heb anghofio eu synhwyrau ardderchog, eu clyw, eu harogli a\u2019u gallu rhagorol i weld yn y nos."}, {"text_idx": "#000003", "text": "Bu\u2019r gath wyllt yn stelcian ar hyd tir Prydain tan ddiwedd yr 18G ond diflannodd oherwydd erledigaeth a cholled eu cynefin coetirol. Mae\u2019r boblogaeth sy\u2019n weddill dan straen yn sgil croesrywedd a chathod dof. Mae\u2019n anodd dweud yn union faint o unigolion sy\u2019n weddill gan ei fod yn anodd dweud y gwahaniaeth rhwng y cathod gwyllt a lled-wyllt dof; amcangyfrif bod rhwng 400 a 4,000 yn bodoli. Efallai rhyw ddydd y dychwelant i Gymru i ganol y coetir gwyllt."}]